Supliment al revistei „Impact strategic” 


Ae OROK 


UNIVERSITATEA NAȚIONALĂ DE APĂRARE „CAROL l” 
CENTRUL DE STUDII STRATEGICE DE APĂRARE ŞI SECURITATE 


Nr. 1 (160) / 2019 
Indexat în CEEOL 


MEDIUL VIRTUAL ȘI LEGISLAȚIA DE DREPT 
INTERNAȚIONAL A CONFLICTELOR ARMATE - 
JUS IN BELLO 


Bogdan-Florin TIMIȘ 


Virtual environment and international law of armed conflict — jus in bello 

Abstract: “Jus in bello” regulates the behaviour of the parties involved in an armed conflict. Synonymous with “jus 
in bello” is the international humanitarian law, hereinafter referred to as IHL, which has as its primary purpose not to 
prohibit armed conflicts themselves but to minimize the suffering caused by them, in particular by establishing rules 
for the protection of certain categories of persons, objects and activities during their development. Considering the 
destructive potential of cyber-attacks, sensed since the emergence of this new environment for executing such 
actions - the virtual environment - questions arise as to the applicability of IHLs to cyber operations in the context of 
armed conflict. 

Mediul virtual şi legislația de drept internaţional a conflictelor armate - jus in bello 

Rezumat: „Jus in bello” reglementează comportamentul părților implicate într-un conflict armat. Sinonim cu „jus 
in bello” este dreptul internațional umanitar, denumit în continuare DIU, care are ca scop primordial nu interzicerea 
conflictelor armate în sine, ci minimizarea suferințelor cauzate de acestea, în special prin instituirea unor reguli de 
protecție a anumitor categorii de persoane, obiecte și activităţi pe timpul desfășurării acestora. Având în vedere po- 
tențialul distructiv al atacurilor cibernetice, intuit încă de la apariția acestui nou mediu de executare a unor astfel de 
acțiuni - mediul virtual -, s-au ridicat întrebări cu privire la aplicabilitatea DIU în operațiile cibernetice desfășurate în 


contextul ducerii unui conflict armat. 


Cuvinte-cheie: spațiu cibernetic, război cibernetic, legislaţie, conflict armat. 


Introducere 

Trebuie precizat încă de la început faptul că nu 
vom găsi menţiuni exprese referitoare la războiul 
cibernetic sau la modul de executare a operaţiilor 
cibernetice nici în Convenţiile de la Geneva! şi 
nici în Protocoalele adiţionale?, dar este clar că 
principiile şi regulile din aceste acorduri internatio- 
nale care tratează mijloacele şi metodele de răz- 
boi nu se limitează doar la situaţiile care existau 
la momentul adoptării lor. De altfel, dreptul inter- 
naţional umanitar (DIU) a anticipat progresele teh- 
nologice şi dezvoltarea unor noi mijloace şi meto- 
de de ducere a războaielor, în sensul în care, deși 
nicio regulă expresă a cadrului normativ al conflic- 
telor armate nu reglementează activităţile ciberne- 


tice, există clauza Martens care stipulează că: 
„Până când va putea fi elaborat un cod mai com- 
plet al legilor războiului, Înaltele Părţi contractante 
socotesc oportun să constate că, în cazurile ne- 
cuprinse printre dispoziţiile reglementare, adopta- 
te de ele, populațiile şi beligeranţii rămân sub ga- 
ranţia şi sub imperiul principiilor Dreptului ginţilor, 
aşa cum rezultă ele din obiceiurile fixate între na- 
țiunile civilizate, din legile omeniei şi din cerințele 
conştiinţei publice”?. 

Simplul fapt că un atac cibernetic, în sine, nu es- 
te fizic sau violent, nu înseamnă că depăşeşte sfe- 
ra de competenţă a DIU. Ca şi în cazul altor mijloa- 
ce şi metode de război, operaţiile cibernetice exe- 
cutate împotriva combatanţilor şi obiectivelor mili- 

tare sunt legale doar dacă sunt compatibile cu pre- 
vederile DIU. În acest context, principiul de bază 
care trebuie luat în calcul şi care oferă îndrumare 
omenirii când aceasta se confruntă cu apariţia unor 
noi metode şi mijloace de război este principiul po- 
trivit căruia civilii, mijloacele lor de trai şi mediul în 
care aceştia trăiesc trebuie să fie protejate. 

Primele situaţii celebre în care putem vorbi des- 
pre modalitatea aplicării legislaţiei conflictelor ar- 
mate în cazul folosirii operaţiilor cibernetice au 
fost cele din Estonia, în 2007, şi Georgia, în 2008. 
Totuși, deşi Estonia a fost ţinta unor operaţii ci- 
bernetice asidue, apreciez că nu putem pune în 
discuţie aplicarea legislaţiei conflictelor armate de 
vreme ce situaţia nu a escaladat la nivelul unui 
conflict armat. În schimb, întrucât între Georgia şi 
Rusia era în desfăşurare un conflict armat inter- 
naţional, cadrul normativ al conflictelor armate tre- 
buia aplicat şi în situaţia operaţiilor cibernetice. 
Aşadar, în cazul unor ostilităţi fizice care întru- 
nesc condiţiile unui conflict armat, cu caracter in- 
ternaţional sau non-internaţional, legislaţia conflic- 
telor armate va guverna inclusiv modalitatea în 
care vor fi executate operaţiile cibernetice în ca- 
drul respectivului conflict. De asemenea, trebuie 
precizat faptul că, în general, respectarea legisla- 
tiei internaţionale a conflictelor armate este obli- 
gatorie indiferent de calificarea situaţiei din per- 
spectiva încălcării preliminare a principiilor și re- 
gulilor de „jus ad bellum”, adică şi în cazul unei 
recurgeri ilegale la forţă. 

Fireşte, aplicarea cadrului normativ al conflic- 
telor armate în executarea operaţiilor cibernetice 
este problematică. De cele mai multe ori, este ex- 
trem de dificil să se identifice atacatorul, obiecti- 
vul, efectele sau chiar operaţia cibernetică în sine. 
Cu toate aceste dificultăţi, necesitatea respectării 
legislaţiei conflictelor armate în dezvoltarea ope- 
raţiilor cibernetice nu trebuie pusă sub semnul în- 
trebării. În măsura în care operaţiile cibernetice 
sunt desfăşurate în cadrul unui conflict armat, 
clauza Martens, care reflectă dreptul internaţional 
cutumiar, intră în acţiune ca o asigurare că astfel 
de operaţii nu se desfăşoară într-un vid legislativ. 


1. Contextul geografic în operaţiile cibernetice 

Legislaţia conflictelor armate, împreună cu alte 
domenii ale dreptului internaţional, detaliază spa- 
tiul geografic în care se pot desfăşura operaţiile 
militare, inclusiv cele cibernetice. Aspectele legale 
relevante tratează locul din care sunt lansate ope- 
rațiile, locaţia oricăror altor instrumente necesare 
operaţiilor şi zona în care sunt amplasate infra- 
structurile cibernetice vizate. 

De regulă, operaţiile cibernetice ale părţilor af- 
late în conflict se execută din teritoriile proprii, din 
apele internaţionale, din spaţiul aerian internatio- 
nal şi, cu anumite limitări, din spaţiul cosmic. Exe- 
cutarea operaţiilor cibernetice de pe teritoriul altor 


state neimplicate în conflict este, în general, inter- 
zisă deoarece aceasta se face cu încălcarea su- 
veranităţii statului respectiv. De asemenea, o im- 
portanță deosebită în acest sens o are principiul 
neutralității deoarece operaţiile cibernetice, prin 
tranzitarea unui stat neutru, pot avea efecte nein- 
tenţionate în teritoriul acestuia. 

În contextul războiului cibernetic, restricţiile ba- 
zate pe limitări geografice sunt extrem de dificil de 
aplicat. De pildă, putem considera situaţia în care 
un atac cibernetic este dezvoltat prin tehnici de 
cloud computing*. Datele utilizate pentru a or- 
chestra un atac dintr-un stat pot fi replicate în alte 
state, inclusiv în state neutre, dar observabile 
doar în sistemele unde atacul a fost iniţiat şi finali- 
zat. Nu există nicio interdicţie generală privind 
simpla tranzitare a datelor prin zone în care exe- 
cutarea operaţiilor cibernetice este în mod normal 
interzisă, în timpul unui conflict armat. 

Conform concepţiei tradiţionale exprimată în 
legislaţia conflictelor armate, operaţiile militare 
executate în cadrul unui conflict armat cu caracter 
non-internaţional ar trebui să se limiteze la terito- 
riul, inclusiv marea teritorială şi spaţiul aerian na- 
tional, al statului în care are loc conflictul. Cu 
toate acestea, evenimentele din ultima perioadă, 
cum ar fi conflictul din Afganistan şi operaţiile 
transfrontaliere de combatere a terorismului, au 
evidenţiat dificultatea trasării unor astfel de limite. 
În prezent, domeniul geografic exact al conflictului 
armat cu caracter non-internaţional ridică o serie 
de probleme complexe, fiind supus, în acelaşi 
timp, unui anumit grad de controversă. De exem- 
plu, unele state consideră că o confruntare arma- 
tă non-internaţională se poate extinde dincolo de 
limitele frontierelor statului în cauză, argumentând 
că statutul actorilor, nu geografia, este factorul 
determinant în clasificarea conflictelors. 


2. Tipuri de conflicte armate 

Criteriile general acceptate pe baza cărora se 
stabileşte existenţa unui conflict armat internaţional 
derivă din prevederile art. 2 comun al Convenţiilor 
de la Geneva”. Astfel, o confruntare este interna- 
ţională în momentul în care două sau mai multe 
state sunt implicate în conflici. De asemenea, avem 
confruntare internaţională şi în situaţia în care un 
grup armat organizat, aflat sub controlul unui stat, 
se angajează în ostilităţi împotriva unui alt stat. 

Controlul exercitat de către stat asupra forţelor 
armate subordonate sau a milițiilor ori a unităţilor 
paramilitare poate avea un caracter global și tre- 
buie să cuprindă mai mult decât simpla furnizare 
de sprijin financiar, echipament militar sau pregă- 
tire. Cu toate acestea, nu înseamnă că este obli- 
gatorie includerea emiterii ordinelor sau direcțiilor 
specifice fiecărei operaţii de către stat pentru do- 
vedirea controlului. Potrivit dispoziţiilor dreptului 
internaţional, nu este în niciun caz necesar ca au- 

torităţile statului să planifice toate operaţiile unită- 
ţilor care depind de ele, să le aleagă obiectivele 
sau să transmită instrucţiuni specifice privind des- 
făşurarea operaţiilor militare pentru a fi demon- 
strat controlul statului asupra respectivului actor 
non-statal. Ca atare, conform dreptului internaţio- 
nal, controlul exercitat de stat poate fi considerat 
ca existând atunci când respectivul stat are rol în 
organizarea, planificarea şi coordonarea acţiunilor 
militare ale actorului non-statal, adiţional finanţării, 
instruirii şi echipării sau furnizării de sprijin opera- 
tional acelui actor. 

Raportându-ne la mediul virtual, dacă un stat 
exercită controlul global asupra unui grup de 
hackeri care angajează infrastructuri cibernetice 
ale altui stat şi provoacă pagube fizice semnifica- 
tive, conflictul reprezintă un conflict armat interna- 
tional. Statul care exercită controlul asupra grupu- 
lui de hackeri nu trebuie să fi instruit membrii gru- 
pului să atace anumite facilităţi ale infrastructurilor 
cibernetice, fiind suficientă doar exercitarea con- 
trolului atât cât să-i îndrume pentru a lansa o 
campanie împotriva țintelor cibernetice ale statului- 
victimă. Desigur, simpla susţinere a unui actor non- 
statal implicat într-un conflict armat non-internaţio- 
nal nu-l transformă într-o confruntare internationa- 
lă. Cu alte cuvinte, sprijinul în sine nu transformă 
conflictul armat cu caracter non-internaţional într- 
un conflict armat internaţional între statul care 
oferă suport şi statul pe teritoriul căruia se desfă- 
şoară conflictul, dacă statul care oferă sprijin ac- 
torului non-statal nu exercită controlul global asu- 
pra acestuia, această imixtiune putând fi totuşi ca- 
talogată ca o acţiune ilegală de intervenţie în afa- 
cerile interne ale statului pe teritoriul căruia se 
desfăşoară intruziunea. 

Interpretarea prezentată mai sus, referitoare la 
existenţa controlului global al unui stat asupra ac- 
torului non-statal pentru ca faptele celui din urmă 
să fie atribuite şi statului, transformând astfel un 
conflict non-internaţional într-unul internaţional, a 
fost dată prima oară în anul 1999 de către Camera 
de Apel a Tribunalului internaţional pentru condam- 
narea persoanelor responsabile pentru încălcările 
grave ale dreptului internaţional umanitar comise în- 
cepând cu anul 1991 pe teritoriul fostei Iugoslavii, 
cunoscut ca Tribunalul Penal Internaţional pentru 
fosta lugoslavie?. 

În practică, este într-adevăr dificil de stabilit da- 
că acţiunile cibernetice ale unui actor non-statal 
sunt controlate de către un stat. Pentru a exempli- 
fica cât de dificilă este probarea existenţei contro- 
lului unui stat asupra unui actor non-statal care 
acţionează în spaţiul cibernetic, vom lua, ca e- 
xemplu, operaţiile cibernetice desfăşurate împotri- 
va Estoniei la nivelul anului 2007. Nu există do- 
vezi clare care să ateste faptul că hacktiviştii au 
executat operaţiile cibernetice conform instrucţiu- 
nilor vreunui stat şi nici că atitudinea acestora a 


fost aprobată şi adoptată de către un alt stat. Din 
aceste motive, situaţia din Estonia nu poate fi ca- 
talogată ca o confruntare armată internaţională. 

Legislaţia conflictelor armate nu abordează în 
mod direct semnificaţia termenului de „conflict ar- 
mat” însă, în mod evident, această noţiune solici- 
tă existenţa ostilităţilor militare, care presupun în- 
trebuinţarea mijloacelor şi metodelor de război şi 
pot implica doar operaţii fizice sau cibernetice, 
precum şi orice combinaţii între acestea. 

Aşadar ostilitățile militare sunt, fără îndoială, o 
condiţie precedentă a conflictului armat internatio- 
nal însă comunitatea internaţională nu a ajuns la un 
consens cu privire la pragul violenţei necesare. Spre 
exemplu, Comitetul Internaţional al Crucii Roşii, de- 
numit în continuare CICR, consideră că orice di- 
conduce la intervenţia forţelor armate este o con- 
fruntare armată, fără a fi relevante durata conflic- 
tului sau numărul victimelor. În cadrul punctului 255 
al comentariului din 2016 la art. 2 din Convenţia 
de la Geneva pentru îmbunătăţirea sorții răniților 
şi bolnavilor din forţele armate în campanie, CICR 
apreciază că este general acceptat faptul că ope- 
rațiile cibernetice care au efecte similare cu ope- 
rațiile clasice cinetice pot constitui un conflict ar- 
mat internaţional. Ca atare, dacă aceste operaţii 
duc la moartea sau rănirea militarilor, ori a civili- 
lor, sau la distrugerea bunurilor civile ori militare, 
nu ar exista niciun motiv pentru a trata speta dife- 
rit fată de atacurile cu repercusiuni echivalente 
executate prin metode şi mijloace de război tradi- 
tionale. Mergând pe această logică, o operaţie ci- 
bernetică ce provoacă o explozie la o mică facili- 
tate militară ar fi suficientă pentru încadrarea ac- 
țiunii într-un conflict armat internaţional. 

Există şi opinii contrare, potrivit cărora este ne- 
cesară o mai mare măsură, durată sau intensitate 
a ostilităţilor pentru ca acestea să intre în catego- 
ria conflictelor armate internaţionale. Christopher 
Greenwood se referă la cazul pilotului american al 
cărui avion a fost doborât deasupra Libanului în 
anii '80 de către forțele siriene, acesta fiind captu- 
rat. În viziunea SUA, incidentul a îndeplinit criterii- 
le unui conflict armat și, ca atare, pilotului trebuia 
să i se recunoască statul de prizonier de război în 
baza dispoziţiilor Convenţiei de la Geneva privi- 
toare la tratamentul prizonierilor de război. Cu toa- 
te acestea el comentează că nu este obligatoriu ca 
statele să aibă întotdeauna o astfel de interpre- 
tare: „Poate că numai atunci când ostilitățile ating 
un nivel de intensitate care depășește nivelul unor 
astfel de confruntări izolate, va fi tratat ca un con- 
flict armat căruia i se aplică regulile DIU'"11. Deşi o 
astfel de opinie are rădăcini puternice în practica 
statelor, care demonstrează că de-a lungul timpu- 
lui au existat o serie de incidente izolate cum ar fi 
ciocnirile sporadice în zona frontierelor sau inciden- 
tele navale care nu au condus la iniţierea unor con- 

flicte armate, o astfel de teorie are un impediment 
major: nu se poate conveni asupra unui anumit prag 
care, odată atins, să ridice agresiunile la nivel de 
conflict armat internaţional. Astfel, un singur inci- 
dent în mediul virtual care provoacă numai răniri, 
deces, distrugeri sau pagube nu ar determina nea- 
părat o confruntare armată internaţională. De e- 
xemplu, cazul Stuxnet când, în 2010, o operaţie ci- 
bernetică executată împotriva sistemelor SCADA! 
ale unei instalaţii de îmbogăţire a uraniului din Iran 
au dus la deteriorarea fizică a centrifugelor aces- 
teia, dar elementele de ordin juridic şi practic au 
limitat concluzionarea că atacul cibernetic a avut 
loc în cadrul unui conflict armat internaţional. De 
fapt, până în prezent, niciun conflict armat inter- 
naţional nu a fost declarat în mod public ca fiind 
cauzat de acţiuni dezvoltate în mediul virtual. Cu 
toate acestea, consider că operaţiile cibernetice 
au potenţialul de a depăşi magnitudinea unui con- 
flict armat internaţional. 

Conflictul armat cu caracter non-internaţional es- 
te o situaţie de violenţă armată intensă şi regulată 
între forţele de securitate ale unui stat, în special ar- 
mata, şi unul sau mai multe grupări militare negu- 
vernamentale organizate!. Conflict armat non-inter- 
naţional este şi atunci când există o situaţie de vio- 
lenţă armată intensă între două sau mai multe for- 
te de securitate organizate dintr-un stat. Perturbă- 
rile şi tensiunile interne, inclusiv revoltele sau actele 
de violenţă izolate şi sporadice, precum şi alte simi- 
lare nu pot fi catalogate ca fiind conflicte armate. 

Legislaţia internaţională privind conflictele ar- 
mate vorbeşte despre conflictul armat non-inter- 
naţional, în primul rând, prin prisma dispoziţiilor 
art. 3 comun celor patru Convenții de la Geneva 
din 12 august 19491, care reflectă dreptul inter- 
naţional cutumiar, dar şi prin prevederile art. 8 din 
Statutul Curţii Penale Internaţionale:5 care consi- 
deră drept crime de război violările grave ale art. 3 
comun celor patru Convenții. 

Aplicarea legislaţiei conflictelor armate nu depin- 
de de tipul operaţiilor militare sau de metodele şi mij- 
loacele specifice conflictului în cauză. Prin urmare, 
simplele operaţii cibernetice, chiar și în absenţa ope- 
raţiilor militare fizice, pot crea un conflict armat cu 
caracter non-internaţional. Cu toate acestea, având 
în vedere magnitudinea violenţei şi gradul de orga- 
nizare al grupurilor armate, necesare pentru ca o 
confruntare să fie ridicată la nivelul de conflict ar- 
mat non-internaţional, doar în cazuri excepţionale 
operaţiile cibernetice în sine vor constitui o con- 
fruntare armată non-internaţională. Desigur, dacă 
un conflict este calificat drept confruntare armată 
cu caracter non-internaţional în virtutea operaţiilor 
militare fizice în desfăşurare, legislaţia care guver- 
nează acest tip de conflicte va fi aplicabilă oricărei 
operaţii cibernetice executată în cadrul acestuia. 

Există două tipuri de interpretări ale sintagmei „ivit 
pe teritoriul uneia dintre Înaltele Părţi Contractante” 


din cuprinsul art. 3 comun celor patru Convenții. 
O primă interpretare ar putea fi că „uneia” din fra- 
za citată restricţionează conflictele armate non- 
internaţionale în limitele teritoriale ale unui singur 
stat. O astfel de interpretare transformă orice con- 
fruntare armată care traversează graniţele într-un 
conflict armat internaţional. O a doua interpretare 
ar fi că „uneia” reprezintă o referire la teritoriul ori- 
căreia dintre Înaltele Părţi Contractante. În conse- 
cinţă, expresia nu impune limitări teritoriale atât 
timp cât toate statele suverane relevante sunt păr- 
ţi ale Convenţiilor de la Geneva. Astfel, dacă un 
atac cibernetic este întreprins în timpul unui con- 
flict armat non-internaţional, din afara teritoriului sta- 
tului, nu înseamnă că acest aspect va „internaţio- 
naliza” conflictul. Trebuie să precizez că achiesez 
la această interpretare, în special din perspectiva 
mediului virtual, ţinând cont că tranzitul de date 
prin intermediul infrastructurilor cibernetice situate 
în afara statului în care se desfăşoară conflictul 
armat non-internaţional nu îl transformă într-un con- 
flict armat internaţional. Mai mult, trebuie avut în 
vedere faptul că operaţiile cibernetice executate 
în cadrul unui conflict armat non-internaţional pot 
fi lansate de la distanţă, departe de zona în care 
se desfăşoară ostilitățile. Unele state au cadre nor- 
mative insuficient dezvoltate în ceea ce priveşte 
activităţile din spaţiul cibernetic sau nu au capaci- 
tatea, din punct de vedere tehnic, de a controla 
eficient activităţile cibernetice care au loc pe teri- 
toriul lor. Acestea constituie un punct de atracţie 
pentru grupările implicate în atacuri cibernetice în 
timpul unui conflict armat non-internaţional. 

Aşa cum am precizat mai sus, situaţiile de per- 
turbări şi tensiuni interne, cum ar fi revoltele, ac- 
tele de violenţă izolate şi sporadice precum şi alte 
acte de natură similară nu se ridică la nivelul de 
conflicte armate non-internaţionale. Interpretarea 
se întemeiază pe dispoziţiile art. 1 alin. (2) din 
Protocolul adiţional II la Convenţiile de la Geneva 
din 12 august 1949 privind protecţia victimelor con- 
flictelor armate fără caracter internaţionali“. Rapor- 
tând aceste prevederi la spaţiul virtual, incidente- 
le cibernetice sporadice, inclusiv cele care provoa- 
că daune materiale sau victime ori cele care insti- 
gă la tulburări domestice sau terorism intern, nu 
se ridică la nivelul de conflict armat non-interna- 
tional. Cu titlu de exemplu, apelurile pentru revol- 
te făcute în spaţiul cibernetic de către minoritatea 
rusă din Estonia, în 2007, nu pot fi considerate ca 
îndeplinind pragul unui conflict armat cu caracter 
non-internaţional. 

Ca atare, elementele-cheie ale unui conflict ar- 
mat non-internaţional sunt reprezentate de intensi- 
tatea ostilităţilor şi implicarea unui grup armat orga- 
nizat. Criterii orientative care să faciliteze determi- 
nare atingerii pragului de conflict armat cu carac- 
ter non-internaţional într-o anumită situaţie sunt: 
gravitatea atacurilor şi repartiţia acestora; dacă vio- 

lenţele fac obiectul unui control sau a unei alte ac- 
țiuni relevante ale Consiliului de Securitate al ONU; 
extinderea temporală şi teritorială a violenţelor şi 
caracterul colectiv al ostilităţilor; creşterea numă- 
rului forţelor guvernamentale; dacă părţile la con- 
flict pot opera dintr-un teritoriu aflat sub controlul 
lor; mobilizarea voluntarilor, distribuţia şi tipul de 
arme utilizate de părţile la conflict; dacă înfrunta- 
rea a dus la o deplasare în masă a oamenilor. 
Având în vedere aceste criterii, putem afirma fără 
să greşim că rareori operaţiile cibernetice pot de- 
clanşa o confruntare armată non-internaţională. 


3. Răspunderea penală pentru infracţiuni de război 

Din multitudinea de forme de răspundere juridi- 
că consfinţite, alături de răspunderea disciplinară, 
contravenţională şi civilă, răspunderea penală 
este cea care produce cele mai serioase conse- 
cinte asupra persoanei. Răspunderea penală con- 
stă în raportul juridic penal care ia fiinţă în urma 
săvârşirii unei infracţiuni”. 

Codul penal al României împarte infracțiunile 
de război în cinci mari categorii: infracţiuni de răz- 
boi contra persoanelor, infracţiuni de război con- 
tra proprietăţii şi altor drepturi, infracţiuni de răz- 
boi contra operaţiunilor umanitare şi emblemelor, 
utilizarea de metode interzise în operaţiunile de 
luptă şi utilizarea de mijloace interzise în operaţiu- 
nile de luptă. Pe scurt, încălcările grave ale legis- 
laţiei conflictelor armate reprezintă crime de răz- 
boi şi implică răspunderea penală individuală. 

Întrucât legislaţia conflictelor armate se aplică 
şi noilor metode şi mijloace de război, inexistente 
la momentul apariţiei normelor, actele săvârşite 
prin mijloace cibernetice care au efectele prevă- 
zute de lege pot fi considerate crime de război. In- 
terpretarea este valabilă deopotrivă în cazul mem- 
brilor forţelor armate şi civililor implicaţi în operaţii 
cibernetice executate în contextul conflictului ar- 
mat, internaţional sau cu caracter non-internaţio- 
nal, ori asociate acestuia. Nu pot fi acuzate de cri- 
me de război persoanele care sunt implicate în 
operaţii cibernetice pur infracţionale sau în activi- 
tăţi necorespunzătoare în spaţiul virtual care nu 
au legătură cu conflictul armat, acţiunile acestora 
intrând, de la caz la caz, în categoria infracţiunilor 
contra siguranţei şi integrităţii sistemelor şi datelor 
informatice, falsurilor informatice, fraudelor comise 
prin sisteme informatice etc. 

În ceea ce priveşte săvârşirea infracţiunilor de 
război prin operaţii cibernetice, acestea sunt de 
trei feluri: săvârşirea în calitate de unic autor, să- 
vârşirea în comun cu alte persoane (coautorat şi/ 
sau complicitate)18 şi săvârşirea prin intermediul al- 
tor indivizi. De asemenea, tentativa la infracțiunile 
de război se pedepseşte. 

În context cibernetic, o persoană răspunde pe- 
nal atunci când, prin intermediul unei operaţii ciber- 
netice, comite un act interzis de lege. Termenul 


„comite” se referă la săvârşirea fizică a unei infrac- 
țiuni sau a unei omisiuni care încalcă legea pena- 
lă. Spre exemplu, un membru al forţelor armate res- 
ponsabil cu executarea operaţiilor cibernetice, pe 
timpul unui conflict armat, accesează sistemul de 
control al unei centrale elecirice oprind furnizarea 
energiei electrice către o localitate situată pe teri- 
toriul adversarului. Presupunând că încălzirea loca- 
lităţii respective se face exclusiv prin energie elec- 
trică, iar atacul se desfăşoară iarna, rezultă victime 
în rândul populaţiei civile. Nici centrala şi nici popu- 
laţia localităţii nu sunt obiective militare, prin urma- 
re operatorul poate fi tras la răspundere pentru să- 
vârşirea unei infracţiuni de război. 

Răspunderea penală individuală pentru crime 
de război poate fi angajată şi prin omisiune, acolo 
unde legislaţia conţine o obligaţie de a acţiona. O 
importanţă deosebită în această circumstanţă este 
responsabilitatea superiorilor şi comandanților de 
a preveni executarea oricărei operaţii cibernetice 
care se califică drept infracţiune de război. 

Crimele de război prin mijloace cibernetice pot 
fi, de asemenea, săvârşite şi prin coautorat sau 
complicitate atunci când un individ acţionează în 
comun cu alţii potrivit unui plan sau scop comun. 
Ca atare, contribuţiile persoanelor implicate tre- 
buie să facă parte dintr-un plan comun sau acord, 
iar coautorii sau complicii trebuie să contribuie în 
mod coordonat la comiterea faptelor ce constituie 
infracţiuni de război. Nu este obligatoriu ca aceste 
contribuţii să aibă loc doar în faza de execuţie sau 
exclusiv în această fază, ele putând fi conturate şi 
în faza planificării şi pregătirii operaţiei. Nici făp- 
tuitorul nu trebuie să fie prezent la locul săvârşirii 
infracţiunii atât timp cât, împreună cu ceilalţi, a 
exercitat controlul asupra acesteia. Răspunderea 
penală în astfel de circumstanţe este deosebit de 
relevantă din punctul de vedere al mediul virtual, 
deoarece interconectivitatea specifică domeniului 
cibernetic oferă un mediu aproape ideal pentru 
faptele săvârşite în comun de diverşi autori. De 
pildă, un exemplu de coautorat ar fi atunci când 
specialişti din cadrul structurii de comunicaţii şi in- 
formatică a unui serviciu de informaţii dezvoltă un 
malware! destinat să afecteze sistemele de con- 
trol ale traficului rutier din statul advers, provo- 
când o serie de accidente grave. Deşi malware-ul 
este implantat în cadrul unei operaţii executată de 
structura operativă a respectivului serviciu de in- 
formaţii, specialiştii ambelor structuri vor răspun- 
de penal pentru încălcarea legislaţiei conflictelor 
armate. 

Răspunderea penală pentru acţiunile executa- 
te prin intermediul altor persoane poate fi, la rân- 
dul ei, de două feluri: prin instigare, atunci când o 
persoană determină, cu intenţie, o altă persoană 
să comită o infracţiune, sau când un superior or- 
donă unui subordonat să se angajeze într-o ope- 
raţie care constituie infracţiune de război. Bineîn- 

teles că, în situaţia în care subordonatul are toate 
elementele la dispoziţie pentru a-şi da seama că 
operaţia constituie o încălcare a legislaţiei, acesta 
este obligat să n-o execute20. În mediul virtual în- 
să, este, de cele mai multe ori, extrem de dificil ca 
executantul unei operaţii cibernetice să ia în cal- 
cul toate efectele unei astfel de operaţii ori, în 
acest caz, când subordonatul nu-şi poate da sea- 
ma şi nu dispune de elementele necesare pentru 
a realiza faptul că operaţia pe care o execută e 
calificată drept infracţiune de război, iar superio- 
rul, din poziţia sa, dispune de aceste elemente, 
cel din urmă va purta întreaga răspundere penală. 
Cu privire la sancţionarea tentativei în cazul in- 
fracţiunilor de război, aşa cum am precizat mai 
sus, aceasta se pedepseşte, cel puţin la nivel na- 
tional, în temeiul prevederilor art. 445 din Codul 
Penal al României. La nivel internaţional, tentativa 
în cazul infracţiunilor de război este sancţionată 
prin prisma dispoziţiilor art. 25 alin. (3) lit. f) din 
Statutul Curţii Penale Internaţionale care prevede 
că o persoană răspunde penal şi poate fi pedepsi- 
tă pentru o crimă ce ţine de competenţa Curţii da- 
că: „încearcă să comită o asemenea crimă prin 
acte care, prin caracterul lor substanţial, consti- 
tuie începutul executării crimei fără ca aceasta să 
fie îndeplinită datorită unor circumstanţe indepen- 
dente de voinţa sa [...]'. Aşadar, având în vedere 
prevederile menţionate, este clar că noţiunea de 
tentativă de săvârşire a infracţiunilor de război 
este aplicabilă şi în cazul operaţiilor cibernetice. 


Concluzii 

Problematica aplicării legislaţiei conflictelor ar- 
mate în contextul operaţiilor desfășurate în mediul 
virtual este una foarte delicată. Prin prezenta lu- 
crare am încercat abordarea acesteia pe trei mari 
planuri: contextul geografic, tipurile de conflicte ar- 
mate — internaţionale sau non-internaţionale — și 
răspunderea penală pentru infracțiunile de război. 

Astfel, dacă în operaţiile tradiţionale delimitarea 
geografică nu solicită un efort prea mare, în cazul 
operaţiilor cibernetice situația se complică. Așa 
cum am prezentat mai sus, în cazul unui atac ciber- 
netic desfășurat prin tehnici de cloud computing, 
datele utilizate dintr-un stat pot fi replicate în alte 
state, inclusiv în state neutre, dar observabile doar 
în sistemele unde atacul a fost iniţiat şi finalizat. 

Referitor la tipurile de conflicte armate, din per- 
spectivă cibernetică avem un conflict armat inter- 
naţional ori de câte ori există ostilităţi militare între 
două sau mai multe state care pot include sau se 
limitează doar la operaţii cibernetice. Referitor la 
conflictele armate non-internaţionale, existenţa 
acestora în context cibernetic poate fi pusă în dis- 
cuţie ori de câte ori avem de-a face cu violenţă ar- 
mată prelungită, care poate include sau se limi- 
tează doar la operaţii cibernetice, între forţele gu- 
vernamentale şi grupurile militare organizate sau 


între astfel de grupuri pe teritoriul unui singur stat. 
Confruntarea trebuie să atingă un nivel minim de 
intensitate, iar părţile implicate în conflict trebuie 
să aibă un grad minim de organizare. 

În final, având în vedere faptul că operaţiile ci- 
bernetice se pot constitui în infracţiuni de război, re- 
zultă că acestea, în mod logic, pot atrage răspun- 
derea penală individuală. 

